23.3.2023.
HR
Službeni list Europske unije
C 107/75
— logotip ZOZP-a „Carota Novella di Ispica”, koji prati tekst „namijenjeno za kategoriju IV.”, — ime, naziv poduzeća i adresa proizvođača i poduzeća za pakiranje, — komercijalna kategorija kojoj pripada.
Osim zakonom propisanih informacija na oznaci proizvoda sa ZOZP-om „Carota Novella di Ispica” koji se stavlja na tržište spreman za konzumaciju (kategorija IV.) obavezno se navode europski simbol za ZOZP i logotip ZOZP-a „Carota Novella di Ispica”, čija veličina ne smije biti manja ni od jednog drugog podatka na pakiranju.
Zabranjeno je dodavati druge izraze koji nisu izričito predviđeni.
Međutim, dopuštena su upućivanja na robne marke pod uvjetom da nisu pohvalnog značenja i da ne dovode potrošače u zabludu.
Logotip ZOZP-a „Carota Novella di Ispica” sastoji se od grafičkog prikaza mrkve, iznad kojeg se nalazi nepravilan trokut vrha okrenutog prema dolje.
Grafička oznaka stavlja se s lijeve strane teksta „Carota Novella di Ispica”.
Veliko početno slovo „N” riječi „Novella” djelomično prekriva crtež mrkve otprilike na njezinoj sredini, dok se tekst „di Ispica” nalazi ispod riječi „Novella”, i sva su slova zelene boje.
Zvršni su dijelovi slova izduženi.
4.
Sažeta definicija zemljopisnog područja Područje proizvodnje ZOZP-a „Carota Novella di Ispica” obuhvaća općine u sljedećim pokrajinama nadmorske visine do 550 metara: pokrajina Ragusa: općine Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli i Vittoria, pokrajina Sirakuza: općine Noto, Pachino, Portopalo di Capo Passero i Rosolini, pokrajina Catania: općina Caltagirone; pokrajina Caltanissetta: općina Niscemi.
5.
Povezanost sa zemljopisnim područjem Priznavanje zaštićene oznake zemljopisnog podrijetla „Carota Novella di Ispica” obrazloženo je ranom berbom mrkve.
U razdoblju proizvodnje mrkve „Carota Novella di Ispica” pedoklimatski su uvjeti povoljni.
Za mrkvu iz Ispice upotrebljava se izraz „Novella” (mlada mrkva) jer se stavlja na tržište već od početka veljače (1. veljače) pa do početka lipnja (15. lipnja).
Stoga je riječ o novom, tipično sicilijanskom, proizvodu koji je u potpunosti je povezan s područjem svoje proizvodnje.
Treba napomenuti da je mrkva „Carota Novella di Ispica” prisutna na tržištu tijekom zime i proljeća, s obilježjima svježeg proizvoda kao što su hrskavost, intenzivni miris i biljna aroma.
Područje proizvodnje mrkve „Carota Novella di Ispica” odlikuje se povišenim srednjim temperaturama tijekom zime, brojnim satima sunca i plodnim tlima.
Parametri kvalitete i specifični proizvodni ciklus blisko su povezani s fizikalnim i biokemijskim svojstvima zbog kojih je područje Raguse skladno okruženje u kojem ti parametri dolaze do izražaja.